שיחה:מחלות שקופות

message: * הערך הזה נראה וכתוב כמו עבודה שנכתבה במסגרת אקדמית, כלומר מחקר מקורי שמקומו לא בויקיפדיה.
* בויקיפדיה האנגלית - "invisible ilnesses" איננו ערך, אלא הפנייה לנכות בלתי נראית. יש סיבה שבויקיפדיה העברית זה יהיה אחרת?
* מתייג את .
יוניון ג'ק - שיחה 02:16, 20 בספטמבר 2019 (IDT)
replies: text: צודק, יש ליצור הפניה ל:נכות בלתי נראית#סוגים של נכויות בלתי נראות. חסר תקנה :-) • שיחה • כ' באלול ה'תשע"ט • 11:51, 20 בספטמבר 2019 (IDT)
replies: text: :הערך הנוכחי כתוב בצורה מאוד לא טובה. עם זאת, אני לא בטוח שצריך למחוק את הערך.

text: :המשפט הזה: "קיימים פערים בהבנת המנגנונים הפיזיולוגיים והגורמים השונים להתפרצות מחלות שקופות, לא ברורה האטיולוגיה שלהן" שגוי וכוללני. המנגנון שגורם לאיידס (שצוין כאחת המחלות השקופות) ברור לחלוטין. זה נגרם על ידי HIV. כנ"ל ברור לגמרי מה זה קרוהן (גם אם המקור של המחלה עדיין לא ידוע בוודאות)

text: :הטענה חוזרת על עצמה בשינוי מסוים: "קשיים וקונפליקטים רבים עולים בניסיון הרפואי להגדרת מחלות שלא נמצא להן הסבר פיזיולוגי, זאת משום שמחלה מוגדרת כפגיעה בגוף הפיזי הגורמת לתפקוד לקוי שלו" - זה פשוט לא נכון. תתכן מחלה שאין לה כל ביטוי פיזי בגוף (מחלת נפש למשל).

text: :אני חושב שהערך מכליל מחלות שונות מסוגים שונים וההגדרה שלו לא חדה די הצורך. האם כל מחלה שלא רואים לה ביטוי על פני השטח היא "מחלה שקופה"? במקרה כזה כמעט כל מחלה יכולה להכנס תחת הקטגוריה הזאת. עם זאת, אני חושב שיתכן שהערך כן צריך להשאר. אולי להעבירו בשלב זה לארגז חול או לאפשר שיפור במרחב הערכים. גם בחירת המקורות היא לא טובה. הקישורים החיצוניים לא רלוונטיים לנושא והערות השוליים מסתמכות ברובן על מקורות לא אקדמיים. גילגמש • שיחה 21:51, 20 בספטמבר 2019 (IDT)

text: :גם התרגום שקוף לא נראה מתאים  - שקוף הוא "transparent" (רואים דרכו)  שזה מנגוד מ"סמוי מעין" או מ"בלתי נראה" .פרט לכך הרבה מחלות בהתפתחותן הן בהתחלה סמויות מעין ורק אחרי שלבים מסוימים הפוכות לנראות לעין . אבל מסכים שיש מחלות  שבהם השלב של החוסר נראות הוא ממושך. Ewan2 - שיחה 22:41, 21 בספטמבר 2019 (IDT)

text: : ערך מעניין, וכמו שהוגדר על ידי הכותב - מדובר ב"מונח עממי" ולא רפואי. אשמח לראות אותו יוצא לאור אחרי עדכונים. אשמח גם לראות התייחסות ביקורתית להרחבת שימוש של תאגידים וחברות במונחים רפואיים (כמו זה הנדון ואחרים) לצורך קידום שיווק של מוצרים מסחריים Disease mongering.Tsabarn - שיחה 17:00, 25 בספטמבר 2019 (IDT)
thread_title:  חשיבות? 

message: כפי שאני רואה זאת, הערך הנוכחי בהחלט זקוק לשיפור במקורות ובקישורים החיצוניים אך זו לא הנקודה העיקרית.
יש הצדקה בעיני לפיצול הערך לשני ערכים שונים ולגיטימיים, הראשון - מחלות שקופות מנקודת מבט רפואית-חברתית כפי שהתייחס אליה גילגמש, כתת קטגוריה של נכות בלתי נראית. כולל ההקבלה לmedically unexplained symptoms (זהו ערך שדורש תרגום בפני עצמו).
השני - מחלות שקופות מנקודת מבט סוציולוגית-אנתרופולוגית כפי שמנוסח כעת רוב הערך, שאכן מבוסס ברובו על עבודותיה של האנתרופולוגית ד"ר עדי פינקלשטיין ועל מקורות נוספים שאינם אקדמיים. לנקודת מבט זו אין כל קשר לרפואה והיא מתרכזת סביב החוויה החברתית והאישית של חולים. זהו מונח שמשמש חולים כבר שנים ארוכות במאבקים חברתיים שונים ואף הגיע לשמש ככותרת דיון שנערך בכנסת. המחלות השקופות לפי הגדרה זו לא מוגדרות בפרמטרים רפואיים אלא בפרמטרים סוציולוגיים, לכן אני חושב כדאי לתייג גם בעלי ידע בסוציולוגיה ואנתרופולוגיה. אינני בטוח אם קיים תקדים עולמי לערך ויקיפדיה סוציולוגי בנושא מחלות שקופות, אך השיח הער סביבו בישראל: ברשת, בכנסים ובכנסת, מצדיק זאת.
replies: text: הבנתי. לצערי, החלוקה הזאת לא ברורה די הצורך מקריאת הערך. יתכן ששינוי השם יסייע להבין יותר טוב את ההבדל. כמו כן, חשוב ליצור קישור בין שני הערכים על ידי כתיבת פרק רקע והפניה רלוונטית. גילגמש • שיחה 14:27, 21 בספטמבר 2019 (IDT)
replies: text: :כמובן שיש שימוש בלקסיקון הרפואי למינוח מחלות שקופות, אבל רק בתור 'סלנג' לתיאור קבוצת המחלות הללו, לכן שם הערך אמור להיות הפניה, ייתכן גם שיש מקום למידע שבערך הנוכחי במובן הסוציו-אנתרופולוגי (בהקשר המגדרי נראה לי שיש כאן הקצנה מסוימת, יש גם גברים רבים חולים), אבל צודק גילגמש שהשם הנוכחי אינו מתאים. חסר תקנה :-) • שיחה • כ"ב באלול ה'תשע"ט • 09:36, 22 בספטמבר 2019 (IDT)
replies: text: ::כדי שהערך לא ימחק תוך שבוע, אני מציע להעבירו לארגז חול (טיוטה). אני לא חושב שניתן לשפר אותו באופן מהותי תוך מספר ימים. לדעתי, מדובר בנושא קשה לתיאור. העברה לטיוטה לא מונעת את החזרת הערך למרחב הערכים בעוד שמחיקה לאחר דיון חשיבות תהווה מכשול לא מבוטל לשחזור הערך. גילגמש • שיחה 09:57, 22 בספטמבר 2019 (IDT)
thread_title:  תגובת כותב הערך